Battulga betraktes som en pro-russisk politiker med sterke bånd til Russland og med kjennskap til russisk språk. Han deler dessuten den russiske president Vladimir Putins interesse for judo, og Putin selv har uttalt at deres felles sportsinteresse «medvirker til godt samarbeid og gode personlige relasjoner». Den 14. juni 2018, etter toppmøtet mellom Nord-Korea og USA i Singapore, gratulerte Battulga statslederne Kim Jong-un og Donald Trump og uttalte at «møtet var en milepæl ikke bare for relasjonene mellom Nord-Korea og USA, men for hele nordøstasiaregionen og Koreahalvøya».